**Zmluva o dielo č. ...**

uzavretá podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Zmluvné strany**

**Objednávateľ:** Obec Duplín

sídlo: Duplín 66, 091 01

zastúpený: Jozef Potoma, starosta obce

osoba oprávnená rokovať

vo veciach obchodných: Jozef Potoma

osoba zodpovedná za prevzatie: Jozef Potoma

IČO: 00330434

DIČ: 2020784282

Bankové spojenie: Slovenská sporiteľňa, a. s.

Číslo účtu: SK73 0900 0000 0005 4004 7838

(ďalej len „**Objednávateľ**“)

**a**

**Zhotoviteľ:**

sídlo:

zastúpený:

IČO:

DIČ:

IČ DPH:

Bankové spojenie:

Číslo účtu:

(ďalej len „**Zhotoviteľ**“)

**Úvodné ustanovenia**

Objednávateľ ako verejný obstarávateľ na obstaranie predmetu Zmluvy použil postup verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov. Na základe výsledkov verejného obstarávania sa Objednávateľ ako verejný obstarávateľ a Zhotoviteľ ako úspešný uchádzač dohodli na uzatvorení tejto Zmluvy.

**I. Predmet Zmluvy**

* 1. Zhotoviteľ sa zaväzuje, že v rozsahu a za podmienok dohodnutých v Zmluve zhotoví a dodá pre Objednávateľa dielo **„Detské ihrisko“** pri MŠ Duplín (ďalej len „Dielo“), vrátane umiestnenia herných prvkov na plochy vopred určené Objednávateľom a Objednávateľ sa zaväzuje, že za Dielo zaplatí dohodnutú cenu. Predmet diela sa realizuje v rámci projektu „Výstavba detských ihrísk“, ktorý je financovaný zo získanej dotácie z prostriedkov Úradu vlády Slovenskej republiky na podporu rozvoja športu na rok 2019 a z vlastných rozpočtových prostriedkov objednávateľa. Špecifikácia Diela je uvedená v Čl. I. bod 1. 2. a 1.3 Zmluvy.
	2. Predmet diela pozostáva:

1 x zostava s tunelom a šmýkačkami

1 x prevažovacia hojdačka

1 x kombinovaná preliezka

1 x pieskovisko s plastovým zasúvacím krytom

1 x nerezový kolotoč

1 x pružinová hojdačka – motorka

1 x pružinová hojdačka – pelikán

1 x edukačná tabuľa – ruleta a počítadlo

1 x informačná tabuľa

Predmet diela tiež obsahuje dopravu prvkov na miesto realizácie, montáž prvkov na mieste realizácie a úpravu povrchov.

Podrobná špecifikácia diela je v prílohe č. 1 (rozpočet), ktorý tvorí neoddeliteľnú súčasť Zmluvy o dielo

1. Dielo musí spĺňať požadované platné technické normy určené pre realizáciu detského ihriska.
2. Objednávateľ sa zaväzuje, že v rozsahu nevyhnutne potrebnom poskytne Zhotoviteľovi spoluprácu na zabezpečenie riadneho vykonania Diela.
3. Zhotoviteľ je povinný v priebehu zhotovovania Diela poskytnúť Objednávateľovi na požiadanie informácie o stave jeho rozpracovanosti.

**II. Dodacie podmienky, miesto a čas plnenia**

1. Zhotoviteľ sa zaväzuje zhotoviť a dodať Objednávateľovi Dielo podľa Čl. I. Zmluvy do 5 týždňov odo dňa písomnej výzvy zo strany Objednávateľa. Tento termín môže byť po vzájomnej dohode zmluvných strán predĺžený, ak nastanú skutočnosti, ktoré sa nedali predvídať a mali vplyv na zhotovenie diela.
2. Zhotoviteľ je povinný zhotoviť Dielo podľa Zmluvy riadne a včas. Dielo je zhotovené riadne, ak spĺňa všetky požiadavky podľa Zmluvy a podľa pokynov Objednávateľa a zodpovedá účelu sledovanému Zmluvou. Dielo musí byť zhotovené v kvalite určenej Objednávateľom, v súlade s právnymi predpismi a bez vád, ktoré by mohli mať za následok vznik škody na strane Objednávateľa alebo tretej osoby. Dielo je zhotovené včas, ak je dodané v termíne podľa Čl. II. bod 2.1. Zmluvy, ak nebol zmluvne dohodnutý iným termín.
3. Miestom plnenia Zmluvy je katastrálne územie Duplín, parcelné číslo: 265/1, evidované v KN, register C.
4. Zhotoviteľ sa zaväzuje realizovať Dielo na vlastné náklady a nebezpečenstvo, tak aby dielo bolo zhotovené v požadovanej kvalite spĺňajúce príslušné normy.
5. Zhotoviteľ sa zaväzuje neodkladne písomne informovať Objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne zhotovenie a dodanie Diela.
6. Objednávateľ je oprávnený kedykoľvek počas plnenia Zmluvy upozorniť Zhotoviteľa na vadnosť zhotovovania predmetu Zmluvy. Zhotoviteľ je povinný takúto vadu bezodkladne na svoje náklady odstrániť.
7. Ak Zhotoviteľ vykoná Dielo pred dohodnutým termínom v Zmluve, zaväzuje sa Objednávateľ Dielo prevziať aj v skoršom termíne. Zhotoviteľ je povinný oznámiť Objednávateľovi najneskôr 3 pracovné dni vopred, kedy bude Dielo pripravené na odovzdanie a prevzatie.
8. Objednávateľ nie je povinný prevziať Dielo, ak Dielo má akékoľvek, aj drobné vady alebo nedorobky nebrániace užívaniu Diela ako celku, pričom dôvod odmietnutia prevzatia Diela sa spíše do Preberacieho protokolu a bude sa považovať za písomnú reklamáciu vád Diela, čo však nijakým spôsobom nezbavuje Zhotoviteľa zodpovednosti za omeškanie s realizáciou Diela.
9. Zhotoviteľ je povinný dodržiavať ustanovenia zákona č. 79/2015 Z. z., vyhlášky Ministerstva životného prostredia SR č. 371/2015 Z. z. o odpadoch a vyhlášky Ministerstva životného prostredia SR č. 365/2015 Z. z., ktorou sa ustanovuje „Katalóg odpadov“, pričom každý odpad vzniknutý pri realizácií Diela je majetkom Zhotoviteľa.
10. Zhotoviteľ v plnom rozsahu zodpovedá za svojich pracovníkov a ich dodržiavanie bezpečnosti a ochrany zdravia pri práci a ďalších záväzných právnych predpisov a interných prevádzkových predpisov jednotlivých prevádzok Objednávateľa, najmä za dodržiavanie povinnosti podľa zákona č. 124/2006 Z. z. o bezpečnosti a ochrany zdravia pri práci, zákona č. 125/2006 Z. z., zákona č. 314/2001 Z. z. o ochrane pred požiarmi a vyhlášky Ministerstva vnútra SR č. 121/2002 Z. z. o požiarnej prevencii.

**III. Cena a platobné podmienky**

1. Cena za Dielo podľa Čl. I. Zmluvy je dohodnutá Zmluvnými stranami v súlade so zákonom č. 18/1996 Z. z. cenách a na základe cenovej ponuky Zhotoviteľa.

Cena za dielo bez DPH : ...................... EUR

DPH 20%: ...................... EUR

Cena za dielo spolu: ...................... EUR

1. Cena za dielo zahŕňa všetky náklady potrebné na riadne realizovanie predmetu Zmluvy, vynaložené Zhotoviteľom na Dielo podľa Zmluvy.
2. Cenu za Dielo zaplatí Objednávateľ na základe faktúry vystavenej Zhotoviteľom po riadnom zhotovení a dodaní predmetu Zmluvy, pričom splatnosť faktúry je 30 dní odo dňa doručenia faktúry Objednávateľovi, a to prevodom na bankový účet Zhotoviteľa uvedený v záhlaví Zmluvy.
3. Faktúra vystavená Zhotoviteľom musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty. V prípade, že faktúra nebude obsahovať tieto náležitosti, Objednávateľ má právo vrátiť ju na doplnenie alebo prepracovanie Zhotoviteľovi. V takom prípade začne plynúť nová 30-dňová lehota splatnosti faktúry odo dňa doručenia takto doplnenej alebo prepracovanej faktúry Objednávateľovi.
4. Pre prípad omeškania Objednávateľa s úhradou faktúry, sa Zmluvné strany dohodli na zmluvnej pokute vo výške 0,05 %z fakturovanej ceny za každý deň omeškania. Toto ustanovenie sa nebude aplikovať, ak omeškanie Objednávateľa bude spôsobené inými okolnosťami, ktoré nemohol ovplyvniť.
5. V prípade omeškania Zhotoviteľa s vykonaním Diela v termíne podľa Čl. II. bod 2.1. Zmluvy, sa Zmluvné strany dohodli na zmluvnej pokute vo výške 0,05 %z ceny Diela za každý deň omeškania. Toto ustanovenie sa nebude aplikovať, ak omeškanie Zhotovenie bude spôsobené inými okolnosťami, ktoré nemohol ovplyvniť (napr. nepriaznivé klimatické a poveternostné podmienky).
6. V prípade, že dôjde k ukončeniu Zmluvy, má Zhotoviteľ nárok fakturovať Objednávateľovi riadne vykonané práce na Diele do dňa ukončenia od Zmluvy.
7. Zmluvná strana, ktorá je v omeškaní s plnením svojho finančného záväzku podľa Zmluvy, je povinná uhradiť druhej Zmluvnej strane úroky z omeškania a paušálnu náhradu nákladov spojených s uplatnením pohľadávky vo výške stanovenej príslušnými právnymi predpismi.

**IV. Zodpovednosť za vady**

1. Zhotoviteľ zodpovedá Objednávateľovi za to, že podľa tejto Zmluvy vykonané Dielo, bude zrealizované v rozsahu a spôsobom uvedeným v Zmluve, v súlade s príslušnými technickými normami STN a EN, v súlade s príslušnými platnými a účinným právnymi predpismi a že počas záručnej doby bude mať dohodnuté vlastnosti, ako aj vlastnosti deklarované Zhotoviteľom.
2. Záručná doba na vykonané Dielo bola dohodnutá v dĺžke 24 mesiacov a začína plynúť od dňa prevzatia Diela Objednávateľom podľa Preberacieho protokolu.
3. Vadou sa na účely Zmluvy rozumie odchýlka v kvalite, rozsahu a parametroch Diela stanovených Zmluvou a všeobecne záväznými právnymi predpismi.
4. Zhotoviteľ zodpovedá Objednávateľovi za škody, ktoré spôsobí v čase výkonu prác na Diele alebo na prevádzke v správe Objednávateľa, v dôsledku činnosti/nečinnosti/oneskorenia Zhotoviteľa a zaväzuje sa ich buď úplne odstrániť na vlastné náklady alebo v celosti nahradiť Objednávateľovi na základe Objednávateľom vystavenej faktúry a v lehote splatnosti na faktúre uvedenej.
5. Objednávateľ je povinný bezodkladne, najneskôr do 3 pracovných dní odo dňa zistenia škody upozorniť Zhotoviteľa na vzniknutú škodu zavinenú Zhotoviteľom a v súčinnosti so Zhotoviteľom škodu protokolárne prešetriť.
6. Reklamáciu Diela oznámi Objednávateľ bezodkladne Zhotoviteľovi, pričom v prípade odôvodnenej reklamácie má Objednávateľ právo na jej vybavenie a bezplatné odstránenie vady Diela najneskôr do 5 pracovných dní, ak sa Zmluvné strany nedohodnú inak.

**V.**

**Doba trvania Zmluvy a jej zánik**

* 1. Zmluva sa uzatvára na dobu určitú, a to do času riadneho odovzdania Diela. Tým nie sú dotknuté ustanovenia o záručnej dobe a z toho vyplývajúce práva a povinnosti Zmluvných strán.
1. Zmluvu je možné kedykoľvek ukončiť písomnou dohodou Zmluvných strán.
2. Objednávateľ môže od Zmluvy odstúpiť v prípade, že Zhotoviteľ hrubým spôsobom porušil niektoré ustanovenia Zmluvy a ani po písomnom upozornení zo strany Objednávateľa nedošlo k náprave.
3. Zhotoviteľ môže od Zmluvy odstúpiť pokiaľ Objednávateľ hrubým spôsobom porušil ustanovenia Zmluvy a ani po písomnom upozornení zo strany Objednávateľa nedošlo k náprave.
4. V prípade odstúpenia zaniká Zmluva dňom doručenia odstúpenia druhej Zmluvnej strane.
5. Za vyššiu moc brániacu vykonávaniu Zmluvy sa považujú prípady, ktoré nie sú závislé, ani ich nemôžu ovplyvniť Zmluvné strany. Ak splnenie Zmluvy sa stane nemožným pre vyskytnutie sa vyššej moci, Zmluvná strana, ktorá sa bude chcieť odvolať na vyššiu moc, je povinná bez zbytočného odkladu požiadať druhú Zmluvnú stranu o úpravu Zmluvy vo vzťahu k predmetu, cene a času plnenia. Ak nedôjde k dohode, má Zmluvná strana, ktorá sa odvolala na vyššiu moc, právo odstúpiť od Zmluvy. Účinky odstúpenia nastanú dňom doručenia oznámenia o odstúpení od Zmluvy.

**VI. Záverečné ustanovenia**

1. Dňom úhrady faktúry za Dielo prechádza vlastnícke právo k Dielu na Objednávateľa.
2. Zmluvu je možné meniť alebo dopĺňať text len formou písomných dodatkov dohodnutých v celom rozsahu a podpísaných oprávnenými zástupcami oboch Zmluvných strán.
3. V ostatných otázkach neupravených Zmluvou platia predovšetkým ustanovenia Obchodného zákonníka a ostatné všeobecne záväzné predpisy platné v Slovenskej republike.
4. Zmluva sa vyhotovuje v troch rovnopisoch s platnosťou originálu, z ktorých Objednávateľ obdrží dve vyhotovenia a Zhotoviteľ jedno vyhotovenie.
5. Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa.
6. Zmluvné strany vyhlasujú, že túto Zmluvu uzavierajú vážne a slobodne, že ich zmluvná voľnosť nie je obmedzená, že ustanovenia Zmluvy sú pre nich zrozumiteľné a určité, že Zmluvu neuzavreli v tiesni ani za nápadne nevýhodných podmienok alebo v omyle, že si Zmluvu u prečítali, a porozumeli jej obsahu.

V ............................, dňa .......................... V ............................, dňa ................................

 **Zhotoviteľ: Objednávateľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Jozef Potoma

 Starosta obce Duplín

Príloha č. 1 Podrobná špecifikácia diela (rozpočet)